b'\n_START_ARTICLE_\nCadillac Arena\n_START_SECTION_\nIstoric\n_START_PARAGRAPH_\nStadionul a fost construit de \xe2\x80\x9eBeijing Wukesong Cultural & Sports Co. Ltd.\xe2\x80\x9c ai c\xc4\x83rui cinci ac\xc8\x9bionari sunt Zhongguancun CENCONS Group, Assets Investment Co. Ltd, Beijing Urban Construction Group Co. Ltd, Beijing Urban Construction Co. Ltd \xc8\x99i Grupul Tianhong. Dup\xc4\x83 Jocurile Olimpice, centrul a devenit o parte important\xc4\x83 a patrimoniului Jocurilor Olimpice de la Beijing, permi\xc8\x9b\xc3\xa2nd cet\xc4\x83\xc8\x9benilor s\xc4\x83 se bucure de activit\xc4\x83\xc8\x9bi culturale, sportive, de agrement, de recreere \xc8\x99i comerciale. Acesta a fost un proiect cuprinz\xc4\x83tor la scar\xc4\x83 larg\xc4\x83, rar \xc3\xaent\xc3\xa2lnit la Beijing, \xc3\xaen integrarea func\xc8\x9biilor culturale, sportive \xc8\x99i \xc3\xaen scopuri comerciale, cu gr\xc4\x83dini mari \xc8\x99i spa\xc8\x9biu verde._NEWLINE_La data de 6 ianuarie 2011, MasterCard Worldwide, rivalul sponsorului olimpic Visa, a anun\xc8\x9bat achizi\xc8\x9bionarea drepturilor de denumire a Centrului. A fost redenumit MasterCard Center \xc3\xaencep\xc3\xa2nd cu 21 ianuarie 2011._NEWLINE_La 14 decembrie 2015 Kontinental Hockey League (KHL) a anun\xc8\x9bat c\xc4\x83 echipa din Beijing care se va al\xc4\x83tura ligii va juca pe aceast\xc4\x83 aren\xc4\x83._NEWLINE_Dou\xc4\x83 zile mai t\xc3\xa2rziu, la 16 decembrie 2015, LeTV Sports a anun\xc8\x9bat c\xc4\x83 a ob\xc8\x9binut drepturile de numire pentru aren\xc4\x83. A fost denumit\xc4\x83 \xc3\xaen mod oficial LeSports Center la 1 ianuarie 2016. \xc3\x8en plus, LeSports a promis s\xc4\x83 furnizeze un pachet de servicii de inignerie, IT \xc8\x99i training \xc3\xaen interiorul arenei \xc8\x99i \xc3\xaen afara ei._NEWLINE_La 5 septembrie 2016, funda\xc8\x99ul Anssi Salmela de la Kunlun Red Star, a marcat primul gol \xc3\xaen primul joc de hochei din arena \xc8\x99i primul gol pentru Kunlun \xc3\xaen KHL. Red Star a c\xc3\xa2\xc8\x99tigat jocul 6-3. \xc3\x8en 2017, 18.000 de persoane au participat la meciul de All-Star Game al federa\xc8\x9biei de baschet._NEWLINE_Din septembrie 2017, divizia Cadillac a General Motors a ob\xc8\x9binut drepturile de numire pentru aceast\xc4\x83 aren\xc4\x83.'